CELEX: 62021TN0788
Language: ro
Date: 2021-12-21 00:00:00
Title: Cauza T-788/21: Acțiune introdusă la 21 decembrie 2021 – TDK Foil Italy/Comisia

21.2.2022   
            
            
               RO
            
            
               Jurnalul Oficial al Uniunii Europene
            
            
               C 84/43
            
         
      Acțiune introdusă la 21 decembrie 2021 – TDK Foil Italy/Comisia
      (Cauza T-788/21)
      (2022/C 84/61)
      Limba de procedură: engleza
      
         Părțile
      
      
         Reclamantă: TDK Foil Italy SpA (Rozzano, Italia) (reprezentanți: F. Di Gianni, A. Scalini și G. Pregno, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Regulamentului de punere în aplicare (UE) 2021/1784 (1) al Comisiei din 8 octombrie 2021 de instituire a unei taxe antidumping definitive la importurile de produse laminate plate din aluminiu originare din Republica Populară Chineză, în măsura în care include în domeniul de aplicare al taxei antidumping folia de aluminiu brut utilizată pentru producerea aluminiului anodic de înaltă tensiune și a foliei pentru condensatorii electrolitici de aluminiu;
               
            
                  —
               
               
                  cu titlu subsidiar, anularea articolului 1 alineatul (1) din Regulamentul (UE) nr. 2021/1784, în măsura în care include în mod ilegal folia de aluminiu de înaltă puritate în domeniul de aplicare al taxei antidumping.
               
            
                  —
               
               
                  în orice caz, obligarea Comisiei la plata cheltuielilor de judecată aferente procedurii.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe faptul că, atunci când a inclus folia de aluminiu de înaltă puritate în domeniul de aplicare al acestor măsuri, Comisia a săvârșit o eroare vădită de apreciere a elementelor de probă furnizate în cursul anchetei și a încălcat principiul proporționalității.
               
            
                  2.
               
               
                  Al doilea motiv, întemeiat pe faptul că regulamentul atacat încalcă articolul 1 alineatul (1) din regulamentul de bază, în măsura în care a aplicat taxe antidumping la importuri privind un produs care nu ar fi putut să cauzeze un prejudiciu industriei Uniunii în lipsa unui interes al Uniunii.
               
            
         (1)  JO 2021, L 359, p. 6.